Λουτσία, η ατίθαση καρδιά

Η Λουτσία, η ατίθαση καρδιά (Ισπανικά: Ángel Rebelde, Μετάφραση: Ατίθασος Άγγελος) είναι τηλενουβέλα βενεζουελάνικης και αμερικάνικης συμπαραγωγής του 2004. Στην Ελλάδα προβλήθηκε το 2007 από το Star Channel.

 Η Λουτσία (ισπανική προφορά Λουσία) είναι μια κεφάτη, αισιόδοξη και εργατική κοπέλα, η οποία εργάζεται ως οδηγός λεωφορείου για να βοηθήσει την οικογένειά της. Οι δρόμοι της λαμπερής και συγχρόνως σκληρής πόλης του Μαϊάμι έχουν αποδειχθεί το καλύτερο σχολείο για τη Λουτσία, αφού την έχουν διδάξει να μη χάνει την ψυχραιμία της και να είναι διαρκώς «ετοιμοπόλεμη». Ωστόσο, βρίσκεται απροετοίμαστη μπροστά στην πιο ύπουλη αντίπαλο, μια εχθρό που εμφανίζεται από το πουθενά για να της αρπάξει το εισιτήριο της ευτυχίας και το δώρο της μεγάλης αγάπης. Η Λουτσία είναι τρελά ερωτευμένη με τον Ραούλ, έναν φτωχό και τίμιο νέο. Η σχέση τους είναι υπέροχη, χωρίς την παραμικρή σκιά, μέχρι τη στιγμή που εκείνος δέχεται να εργαστεί στην έπαυλη της οικογένειας Κοβαρούμπιας. Εκεί γνωρίζει την Κρίσταλ, εγγονή της ισχυρής Ενρικέτας Κοβαρούμπιας, μιας γυναίκας με εκθαμβωτική ομορφιά και αδίστακτο χαρακτήρα, η οποία φλερτάρει τον άνδρα της αδελφής της Νατάσα. Η Κρίσταλ γίνεται σταδιακά ο χειρότερος εφιάλτης της Λουτσία, αφού βάζει σκοπό να κατακτήσει τον Ραούλ παρά τις κοινωνικές τους διαφορές. Ο Ραούλ ανταποκρίνεται στο ενδιαφέρον της, αφού αγνοεί τη μεγάλη αλήθεια, η Λουτσία είναι ξαδέλφη της Κρίσταλ και μέρος της περιουσίας των Κοβαρούμπιας της ανήκει. Ένα μυστικό που έμεινε καλά κρυμμένο επί είκοσι ολόκληρα χρόνια. Η Έλενα, μητέρα της Λουτσία, είναι κόρη της Ενρικέτας Κοβαρούμπιας. Η μητέρα της την αποκλήρωσε, όταν έμεινε έγκυος, και κατέστρεψε τον αγαπημένο της Αλεχάντρο, αναγκάζοντάς τον να ομολογήσει ένα έγκλημα που ποτέ δεν διέπραξε. Όμως, η Δικαιοσύνη, που για χρόνια είναι για τη Λουτσία ένας κοιμισμένος γίγαντας, επιτέλους ξυπνά. Ο πατέρας της βγαίνει από τη φυλακή, αναζητά την Έλενα και είναι αποφασισμένος να εκδικηθεί την Ενρικέτα. Αφού ανακτά την οικογένεια και την περιουσία του, ο Αλεχάντρο αποφασίζει να μεταμορφώσει τη Λουτσία σε μια κομψή κυρία. Στη νέα της ζωή, θα συναντήσει έρωτες, όνειρα και πρωτόγνωρες συγκινήσεις, μα κατά βάθος, θα μείνει η ίδια. Αδυνατώντας να ξεριζώσει τον μοναδικό έρωτα από την καρδιά της, η Λουτσία θα επιδιώξει την επανασύνδεση με τον Ραούλ, γιατί δυο ψυχές που συντονίστηκαν στο ρυθμό της αγάπης, θα αφανιστούν αν την απαρνηθούν. Γκρέτελ Βαλντές ως Λουτσία Βαλντεράμα Κοβαρούμπιας/Άνχελα Βίκτορ Νοριέγα ως Ραούλ Ερνάντες Εσπέχο Μαρίτσα Ροδρίγκες ως Κρίσταλ Κοβαρούμπιας ντε Ερνάντες Μπέρνι Πας ως Δρ. Κλάουδιο Σαλασάρ Οσβάλντο Ρίος ως Αλεχάντρο Βαλντεράμα Άλμπα Ροβέρσι ως Έλενα Κοβαρούμπιας Αντουέσα Κλάουδια Ίσλας ως Δόνια Ενρικέτα Αντουέσα χηρ. ντε Κοβαρούμπιας Λισσέτ Μορέλος ως Νατάσα Κοβαρούμπιας ντε Λεσάμα Αριέλ Λόπεζ Παδίγια ως Ερνέστο Λεσάμα/Ρομίλο Λεσάμα Μαρίτσα Μπουσταμάντε ως Μαριέλα "Μαριελίτα" Κοβαρούμπιας ντε Ανσέλμι/ντε Σαλασάρ Κάρλος Αουγούστο Μαλντονάδο ως Ραφαέλ Ρομέρο Μοράντε Νόρμα Σουνίγα ως Δόνια Μαρία Ντολόρες "Λόλα" ντε Οντιβέιρος Ισμαέλ λα Ρόσα ως Λεονέλ Ανσέλμι Ορλάντο Φουντιτσέλι ως Βισέντε Λάντερ Βίβιαν Ρουίς ως Μπαλμπίνα Λάντερ Μαρία Αντονιέτα Ντούκε ως Ρούμπι Μοράντες Ραμίρες Χουάν Πάμπλο Γκαμπόα ως Καμίλο Σαλασάρ Φράνκλιν Βιργές ως Αλεχάντρο "Αλέχο" Εσπέχο Μαρισόλ Καλέρο ως Ετελβίνα Πέρες ντε Εσπέχο Αδριάνα Ακόστα ως Ρόσα Μαρία "Ροσίτα" Ροσάλες Πέρες Ροδρίγο Βιδάλ ως Λουίτζι Σπαγγέτι Χόρχε Λουίς Πίλα ως Χόσε Αρμάντο Σαντιμπάνιες Ντεσιντερία Ντ'Κάρο ως Πατρίσια Βιγιαβέρδε Λεσάμα Τάνια Λόπεζ ως Λάουρα Κινιόνες/Λάουρα "Λαουρίτα" Λάντερ Βιγιαβέρδε Πατρίσιο Μποργκέτι ως Χουάν Οντιβέιρος "Ελ Κουτσίγιο" Μαρσέλα Καρνδόνα ως Γκρασιέλα Σαντιάγο Σάντρα Ιτσέλ ως Λισέτ Λεσάμα Κοβαρούμπιας Κωνσταντίνος Βρότσος ως Χοσέ "Τσέιτο" Ρομέρο Μοράντε Άλμπα Ρακέλ Μπάρρος ως Σιμόνα Ραμίρες Χούλιο Καπότε ως Δον Ρουδενσίνιο Οντιβέιρος Ελισαμπέτ Μοράλες ως Πενέλοπε Λεσάμα ντε Σαντιμπάνιες Άδα Μπεχάρ ως Τομάσα "Τομασίτα" Μαρτίνες Ρικάρδο Γκαρσία ως Δικ. Λεοπόλδο Σεράνο Βόρεια & Νότια Αμερική, Καραϊβική Βενεζουέλα ΗΠΑ Πουέρτο Ρίκο Κολομβία Δομινικανή Δημοκρατία Παναμάς Περού Παραγουάη Ισημερινός Μεξικό ΧιλήΕυρώπη, Ωκεανία Ισπανία Ισραήλ Πρότυπο:GAL Ινδονησία Σλοβενία Ελλάδα Ρουμανία Βουλγαρία Ιαπωνία Λουτσία, η ατίθαση καρδιά στην IMDb